Document ID: 32013D0655

SKLEP KOMISIJE
z dne 13. novembra 2013
o mesečni prilagoditvi korekcijskih koeficientov, ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretji državi, za obdobje med 1. avgustom 2012 in 1. junijem 2013
(2013/655/EU)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju kadrovskih predpisov za uradnike in pogojev za zaposlitev drugih uslužbencev Unije, določenih z Uredbo Sveta (EGS, Euratom, ESPJ) št. 259/68 (1) in zlasti drugega odstavka člena 13 Priloge X h kadrovskim predpisom,
ob upoštevanju naslednjega:
(1)
Statistični podatki, ki so na voljo Komisiji, kažejo, da je v nekaterih tretjih državah sprememba življenjskih stroškov, izmerjenih na podlagi korekcijskega koeficienta in ustreznega deviznega tečaja, od zadnje določitve korekcijskih koeficientov, ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretji državi, izplačane v valuti njihove države zaposlitve, presegla 5 %.
(2)
V skladu z drugim odstavkom člena 13 Priloge X h kadrovskim predpisom je treba v takem primeru navedene korekcijske koeficiente mesečno prilagoditi, in sicer z učinkom od 1. avgusta 2012, 1. oktobra 2012, 1. novembra 2012, 1. decembra 2012 ter 1. januarja 2013, 1. februarja 2013, 1. marca 2013, 1. aprila 2013, 1. maja 2013 in 1. junija 2013 -
SPREJELA NASLEDNJI SKLEP:
Člen 1
Korekcijski koeficienti, ki se uporabljajo za osebne prejemke uradnikov, začasnih uslužbencev in pogodbenih uslužbencev Evropske unije, ki delajo v tretji državi, izplačane v valuti države zaposlitve, se za nekatere države prilagodijo, kot je navedeno v Prilogi. Ta vsebuje 10 mesečnih razpredelnic, v katerih so navedene zadevne države in datumi začetka uporabe za vsako od njih.
Devizni tečaji, ki se uporabljajo za izračun teh osebnih prejemkov, se določijo v skladu s podrobnimi pravili za izvajanje finančne uredbe (2) in ustrezajo deviznim tečajem, ki veljajo na datume, navedene v razpredelnicah iz Priloge.
Člen 2
Ta sklep začne veljati dan po objavi v Uradnem listu Evropske unije.
V Bruslju, 13. novembra 2013

Labels: 9
5
15